CELEX: 32021R2007
Language: lv
Date: 2021-11-16 00:00:00
Title: Komisijas Īstenošanas regula (ES) 2021/2007 (2021. gada 16. novembris), ar ko attiecībā uz īpašo režīmu mazajiem uzņēmumiem paredz sīki izstrādātus noteikumus Padomes Regulas (ES) Nr. 904/2010 piemērošanai

17.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 407/27
               
            
         KOMISIJAS ĪSTENOŠANAS REGULA (ES) 2021/2007
         (2021. gada 16. novembris),
         ar ko attiecībā uz īpašo režīmu mazajiem uzņēmumiem paredz sīki izstrādātus noteikumus Padomes Regulas (ES) Nr. 904/2010 piemērošanai
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 904/2010 (2010. gada 7. oktobris) par administratīvu sadarbību un krāpšanas apkarošanu pievienotās vērtības nodokļa jomā (1) un jo īpaši tās 17. panta 2. punktu, 32. panta 2. punktu, 37.a panta 2. punktu un 37.b. panta 4. punktu,
         tā kā:
         
                     (1)
                  
                  
                     Padomes Direktīvas 2006/112/EK (2) XII sadaļas 1. nodaļa, kurā paredzēts īpašs režīms mazajiem uzņēmumiem, ir grozīta ar Padomes Direktīvu (ES) 2020/285 (3).
                  
               
                     (2)
                  
                  
                     Ar Direktīvu (ES) 2020/285 tika grozīta arī Regula (ES) Nr. 904/2010, ar ko paredz noteikumus par administratīvu sadarbību un cīņu pret krāpšanu pievienotās vērtības nodokļa (PVN) jomā. Minētās regulas 17. panta 1. punkta g) apakšpunkts, 21. panta 2.b punkts, 32. panta 1. punkts un 37.a un 37.b pants konkrēti attiecas uz informācijas glabāšanu, automatizēto pieprasījumu un nosūtīšanu saistībā ar minēto īpašo režīmu. Pasākumi, kas vajadzīgi, lai panāktu atbilstību minētajiem grozījumiem, ir jāpiemēro no 2025. gada 1. janvāra.
                  
               
                     (3)
                  
                  
                     Lai atvieglotu automatizēto pieprasīšanu, ir jānosaka praktiski aspekti un specifikācijas attiecībā uz piekļuvi, kura dalībvalstij ir jāpiešķir jebkuras citas dalībvalsts kompetentajai iestādei tādai informācijai kā, piemēram, identifikācijas datiem un nodokļa maksātāja, kurš izmanto īpašo režīmu, ko piemēro dalībvalsts, kurā notiek preču piegāde vai pakalpojumu sniegšana, piegādāto preču vai sniegto pakalpojumu vērtībai.
                  
               
                     (4)
                  
                  
                     Lai nodrošinātu Regulas (ES) Nr. 904/2010 37.a panta 1. punktā un 37.b panta 2. un 3. punktā minētās informācijas vienveidīgu apmaiņu, Komisijai ir jāpieņem šādas apmaiņas praktiskā kārtība, tostarp kopējais elektroniskais ziņojums. Tas arī ļautu vienveidīgi izstrādāt tehniskās un funkcionālās specifikācijas, jo tās atbilstu reglamentētam satvaram.
                  
               
                     (5)
                  
                  
                     Minētajai praktiskajai kārtībai jo īpaši būtu jānodrošina ar mazo uzņēmumu reģistrāciju saistītās informācijas efektīva nosūtīšana un apstrāde, kas tiem vajadzīga, lai tie varētu izmantot īpašo režīmu ārpus savas uzņēmējdarbības veikšanas dalībvalsts, jo dalībvalstu elektroniskās saskarnes patlaban ir paredzētas režīmam, kas ļauj piešķirt atbrīvojumu tikai tiem uzņēmumiem, kuri veic uzņēmējdarbību dalībvalstī, kurā ir jāmaksā PVN, un tās būtu jāpielāgo, lai informācijas apmaiņu varētu veikt vienveidīgi.
                  
               
                     (6)
                  
                  
                     Arī ar informāciju par izmaiņām identifikācijas datos, piemēram, izslēgšanu no īpašā režīma, būtu jāapmainās vienveidīgi, lai dalībvalstis varētu uzraudzīt īpašā režīma pareizu piemērošanu savā teritorijā un apkarot krāpšanu. Šā mērķa īstenošanai būtu jānodrošina vienota kārtība šādas informācijas apmaiņai elektroniski.
                  
               
                     (7)
                  
                  
                     Lai līdz minimumam samazinātu administratīvo slogu nodokļa maksātājiem un vienlaikus varētu uzraudzīt īpašā režīma pareizu piemērošanu, ir jānosaka konkrētas minimālās prasības elektroniskajai saskarnei attiecībā uz paziņojumiem, kurus iesniedz nodokļu maksātāji. Tomēr nevajadzētu liegt dalībvalstīm nodrošināt papildu funkcionalitātes, lai vēl vairāk samazinātu administratīvo slogu.
                  
               
                     (8)
                  
                  
                     Būtu arī jānosaka praktiskā kārtība, lai atvieglotu ziņu sniegšanu par pasākumiem, ko katra dalībvalsts apstiprinājusi Direktīvas 2006/112/EK 167.a panta, XI sadaļas 3. nodaļas un XII sadaļas 1. nodaļas transponēšanai.
                  
               
                     (9)
                  
                  
                     Šī regula būtu jāpiemēro no dienas, no kuras piemēro Regulas (ES) Nr. 904/2010 17. panta 1. punkta g) apakšpunktu, 21. panta 2.b punktu, 32. panta 1. punktu un 37.a un 37.b pantu.
                  
               
                     (10)
                  
                  
                     Šajā regulā paredzētie pasākumi ir saskaņā ar Administratīvās sadarbības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Definīcijas
            Šajā regulā piemēro šādas definīcijas:
            
                        1)
                     
                     
                        “īpašais režīms” ir īpašais atbrīvojumu režīms mazajiem uzņēmumiem, kas paredzēts Direktīvas 2006/112/EK XII sadaļas 1. nodaļas 2. iedaļā;
                     
                  
                        2)
                     
                     
                        “atbrīvojuma dalībvalsts” ir dalībvalsts, kas piešķir atbrīvojumu no PVN preču piegādei un pakalpojumu sniegšanai, ko tās teritorijā veic nodokļa maksātāji, kuriem ir tiesības uz atbrīvojumu saskaņā ar īpašo režīmu;
                     
                  
                        3)
                     
                     
                        “uzņēmējdarbības veikšanas dalībvalsts” ir dalībvalsts, kurā uzņēmējdarbību veic nodokļa maksātājs, kas izmanto īpašo režīmu.
                     
                  
         
            2. pants
            Elektronisko saskarņu funkcionalitātes
            Elektroniskā saskarne uzņēmējdarbības veikšanas dalībvalstī, kuru nodokļa maksātājam saskaņā ar Direktīvas 2006/112/EK 284.c panta 2. punktu var prasīt izmantot, lai iesniegtu iepriekšēju paziņojumu un jebkādus minētā paziņojuma atjauninājumus un paziņot piegādāto preču un sniegto pakalpojumu vērtību nolūkā izmantot īpašo režīmu citā dalībvalstī, piedāvā iespēju saglabāt saskaņā ar Direktīvas 2006/112/EK 284. panta 3. un 4. punktu un 284.a un 284.b pantu sniedzamo informāciju un minētās informācijas visas izmaiņas.
         
         
            3. pants
            Automatizēta informācijas apmaiņa
            Saskaņā ar Regulas (ES) Nr. 904/2010 21. panta 2.b punktu uzņēmējdarbības veikšanas dalībvalsts, izmantojot CCN/CSI tīklu vai līdzvērtīgu drošu tīklu vai sistēmu, piešķir citu dalībvalstu kompetentajai iestādei automātisku piekļuvi šādai informācijai, kas savākta un glabāta saskaņā ar minētās regulas 17. panta 1. punkta g) apakšpunktu:
            
                        a)
                     
                     
                        individuālais numurs, ar kuru nodokļa maksātājs, kas izmanto atbrīvojumu jebkurā no minētajām citām dalībvalstīm, tiek identificēts saskaņā ar Direktīvas 2006/112/EK 284. panta 3. punktu;
                     
                  
                        b)
                     
                     
                        minētā nodokļa maksātāja nosaukums, darbības veids un attiecīgā gadījumā uzņēmējdarbības nozare saskaņā ar Direktīvas 2006/112/EK 284. panta 1. punkta otro daļu, juridiskā forma un adrese;
                     
                  
                        c)
                     
                     
                        uzņēmējdarbības veikšanas vietas maiņas gadījumā – diena, no kuras šādas izmaiņas stājas spēkā, un, ja informācija pieejama, dalībvalsts, kurā nodokļa maksātājs ir nolēmis veikt uzņēmējdarbību;
                     
                  
                        d)
                     
                     
                        dalībvalstis, kurās nodokļa maksātājs paredz izmantot atbrīvojumu, attiecībā uz iepriekšēju paziņojumu vai iepriekšēja paziņojuma atjauninājumu, kas minēti Direktīvas 2006/112/EK 284. panta 3. vai 4. punktā;
                     
                  
                        e)
                     
                     
                        dalībvalstis, kurās nodokļa maksātājs izmanto atbrīvojumu saskaņā ar Direktīvas 2006/112/EK 284. panta 2. punktu;
                     
                  
                        f)
                     
                     
                        diena, kad sākās atbrīvojuma piemērošana katrā dalībvalstī, kurā nodokļa maksātājs izmanto atbrīvojumu;
                     
                  
                        g)
                     
                     
                        dalībvalstī, kurā nodokļa maksātājs veic uzņēmējdarbību, un katrā no pārējām dalībvalstīm piegādāto preču un/vai sniegto pakalpojumu kopējā vērtība, attiecīgā gadījumā norādot to pa uzņēmējdarbības nozarēm saskaņā ar Direktīvas 2006/112/EK 284.c panta 1. punkta c) apakšpunktu, paziņošanas kalendārajā gadā un kalendārajos gados pirms paziņošanas saskaņā ar Direktīvas 2006/112/EK 288.a panta 1. punktu;
                     
                  
                        h)
                     
                     
                        dalībvalstī, kurā nodokļa maksātājs veic uzņēmējdarbību, un katrā no pārējām dalībvalstīm kalendārajā ceturksnī piegādāto preču un/vai sniegto pakalpojumu kopējā vērtība, tostarp visi tās grozījumi, attiecīgā gadījumā norādot to pa uzņēmējdarbības nozarēm saskaņā ar Direktīvas 2006/112/EK 284.c panta 1. punkta c) apakšpunktu, vai “0”, ja nav veiktas preču piegādes vai pakalpojumu sniegšana;
                     
                  
                        i)
                     
                     
                        diena, kad gada apgrozījums Savienībā ir pārsniedzis Direktīvas 2006/112/EK 284. panta 2. punkta a) apakšpunktā minēto summu, un dalībvalstī, kurā nodokļa maksātājs veic uzņēmējdarbību, un katrā no pārējām dalībvalstīm piegādāto preču vai sniegto pakalpojumu kopējā vērtība no kalendārā ceturkšņa sākuma līdz dienai, kad tika pārsniegta gada apgrozījuma Savienībā robežvērtība, attiecīgā gadījumā norādot to pa uzņēmējdarbības nozarēm saskaņā ar Direktīvas 2006/112/EK 284.c panta 1. punkta c) apakšpunktu, vai “0”, ja nav veiktas preču piegādes vai pakalpojumu sniegšana;
                     
                  
                        j)
                     
                     
                        diena, no kuras nodokļa maksātājam vairs nav tiesību piemērot atbrīvojumu, un dalībvalsts vai dalībvalstis, kurās notiek piemērošanas izbeigšana, pēc atbrīvojuma dalībvalstu paziņojuma, kas minēts Direktīvas 2006/112/EK 284.e panta b) punktā;
                     
                  
                        k)
                     
                     
                        diena, kad stājas spēkā nodokļa maksātāja lēmums pēc savas vēlēšanās izbeigt atbrīvojuma režīma piemērošanu, un dalībvalsts vai dalībvalstis, kurās notiek piemērošanas izbeigšana;
                     
                  
                        l)
                     
                     
                        diena, kad nodokļa maksātāja darbības ir izbeigtas, un attiecīgās dalībvalstis.
                     
                  
         
            4. pants
            Informācijas nosūtīšana
            
               1.   Dalībvalstis nekavējoties sniedz šīs regulas I pielikumā uzskaitītās ziņas un to atjauninājumus par noteikumiem, ar kuriem transponē Direktīvas 2006/112/EK 167.a pantu, XI sadaļas 3. nodaļu un XII sadaļas 1. nodaļu, saskaņā ar Regulas (ES) Nr. 904/2010 32. panta 1. punktu. Minēto informāciju iesniedz, izmantojot Komisijas izveidoto tīmekļa portālu.
            
            
               2.   Uzņēmējdarbības veikšanas dalībvalsts 15 darba dienu laikā no dienas, kad informācija kļūst pieejama, saskaņā ar Regulas (ES) Nr. 904/2010 37.a panta 1. punktu, izmantojot CCN/CSI tīklu vai līdzvērtīgu drošu tīklu vai sistēmu, kā šīs regulas II pielikumā paredzēto kopējo elektronisko ziņojumu atbrīvojuma dalībvalsts kompetentajām iestādēm nosūta šādu informāciju:
               
                           a)
                        
                        
                           attiecībā uz iepriekšēju paziņojumu vai iepriekšēja paziņojuma atjauninājumu, kas minēti Direktīvas 2006/112/EK 284. panta 3. vai 4. punktā, lai informētu attiecīgo dalībvalsti par nodokļa maksātāju, kas vēlas saņemt atbrīvojumu:
                           
                                       i)
                                    
                                    
                                       nodokļa maksātāja individuālais identifikācijas numurs, ko izdevusi uzņēmējdarbības veikšanas dalībvalsts un kas minēts Regulas (ES) Nr. 904/2010 21. panta 2.b punkta a) apakšpunktā, vai, ja tas vēl nav pieejams;
                                    
                                 
                                       ii)
                                    
                                    
                                       jebkāds cits numurs nodokļa maksātāja identifikācijas nolūkā;
                                    
                                 
                     
                           b)
                        
                        
                           attiecībā uz iepriekšēju paziņojumu vai iepriekšēja paziņojuma atjauninājumu, kas minēti Direktīvas 2006/112/EK 284. panta 3. vai 4. punktā, pēc tam, kad tā informējusi nodokļa maksātāju par tā individuālo identifikācijas numuru vai apstiprinājusi numuru nodokļa maksātājam, kā minēts Direktīvas 2006/112/EK 284. panta 5. punktā:
                           
                                       i)
                                    
                                    
                                       individuālais identifikācijas numurs, kas piešķirts minētajam nodokļa maksātājam un kas minēts Regulas (ES) Nr. 904/2010 21. panta 2.b punkta a) apakšpunktā; un
                                    
                                 
                                       ii)
                                    
                                    
                                       diena, kad sākās atbrīvojuma piemērošana attiecībā uz nodokļa maksātāju attiecīgajā dalībvalstī un kas minēta Regulas (ES) Nr. 904/2010 21. panta 2.b punkta d) apakšpunktā;
                                    
                                 
                     
                           c)
                        
                        
                           attiecībā uz ikvienu nodokļa maksātāju, kura gada apgrozījums Savienībā ir pārsniedzis Direktīvas 2006/112/EK 284. panta 2. punkta a) apakšpunktā minēto summu:
                           
                                       i)
                                    
                                    
                                       individuālais identifikācijas numurs, kas piešķirts minētajam nodokļa maksātājam un kas minēts Regulas (ES) Nr. 904/2010 21. panta 2.b punkta a) apakšpunktā; un
                                    
                                 
                                       ii)
                                    
                                    
                                       diena, kad minētā nodokļa maksātāja gada apgrozījums Savienībā ir pārsniedzis summu, kas minēta Direktīvas 2006/112/EK 284. panta 2. punkta a) apakšpunktā;
                                    
                                 
                     
                           d)
                        
                        
                           attiecībā uz nodokļa maksātāju, kas nav izpildījis Direktīvas 2006/112/EK 284.b pantā noteiktos ziņošanas pienākumus:
                           
                                       i)
                                    
                                    
                                       individuālais identifikācijas numurs, kas piešķirts minētajam nodokļa maksātājam un kas minēts Regulas (ES) Nr. 904/2010 21. panta 2.b punkta a) apakšpunktā; un
                                    
                                 
                                       ii)
                                    
                                    
                                       minēto pienākumu neizpildes fakts.
                                    
                                 
                     
            
               3.   Atbrīvojuma dalībvalsts saskaņā ar Regulas (ES) Nr. 904/2010 37.b panta 2. un 3. punktu, izmantojot CCN/CSI tīklu vai līdzvērtīgu drošu tīklu vai sistēmu, kā šīs regulas III pielikumā paredzēto kopējo elektronisko ziņojumu uzņēmējdarbības veikšanas dalībvalsts kompetentajām iestādēm nosūta šādu informāciju:
               
                           a)
                        
                        
                           15 darba dienu laikā no 2. punkta a) apakšpunktā minētās informācijas saņemšanas:
                           
                                       i)
                                    
                                    
                                       nodokļa maksātāja individuālais identifikācijas numurs, ko izdevusi uzņēmējdarbības veikšanas dalībvalsts un kas minēts Regulas (ES) Nr. 904/2010 21. panta 2.b punkta a) apakšpunktā, vai, ja tas vēl nav pieejams, jebkāds cits numurs, kas identifikācijas nolūkā saņemts no uzņēmējdarbības veikšanas dalībvalsts;
                                    
                                 
                                       ii)
                                    
                                    
                                       informācija par to, vai kārtējā gadā ir pārsniegta minētajā dalībvalstī atbrīvojuma piešķiršanai piemērojamā gada apgrozījuma robežvērtība, kas minēta Direktīvas 2006/112/EK 284. panta 2. punkta b) apakšpunktā;
                                    
                                 
                                       iii)
                                    
                                    
                                       informācija par to, vai ir izpildīti Direktīvas 2006/112/EK 288.a panta 1. punktā minētie nosacījumi;
                                    
                                 
                                       iv)
                                    
                                    
                                       visi papildu precizējumi, kas vajadzīgi, ņemot vērā informāciju, kura jāsniedz saskaņā ar ii) un iii) punktu;
                                    
                                 
                     
                           b)
                        
                        
                           nekavējoties – Regulas (ES) Nr. 904/2010 21. panta 2.b punkta a) apakšpunktā minētais nodokļa maksātāja individuālais identifikācijas numurs un diena, no kuras tam vairs nav tiesību uz atbrīvojumu saskaņā ar Direktīvas 2006/112/EK 288.a panta 1. punktu;
                        
                     
                           c)
                        
                        
                           nekavējoties – diena, no kuras minētajā dalībvalstī vairs nepiemēro īpašo režīmu mazajiem uzņēmumiem.
                        
                     
         
         
            5. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2025. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 16. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 12.10.2010., 1. lpp.
         
         
            (2)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (3)  Padomes Direktīva (ES) 2020/285 (2020. gada 18. februāris), ar ko Direktīvu 2006/112/EK par kopējo pievienotās vērtības nodokļa sistēmu groza attiecībā uz īpašo režīmu mazajiem uzņēmumiem un Regulu (ES) Nr. 904/2010 groza attiecībā uz administratīvu sadarbību un informācijas apmaiņu nolūkā uzraudzīt mazajiem uzņēmumiem paredzētā īpašā režīma pareizu piemērošanu (OV L 62, 2.3.2020., 13. lpp.).
      
      
         
            I PIELIKUMS
            Informācija, kas dalībvalstīm jāsniedz saskaņā ar Regulas (ES) Nr. 904/2010 32. panta 1. punktu
            1.   Īpaša naudas līdzekļu uzskaites shēma
            Direktīvas 2006/112/EK 167.a pants – Naudas līdzekļu uzskaites izvēles shēma
            1. jautājums. Vai jūsu dalībvalstī ir iespējams izvēlēties īpašo naudas līdzekļu uzskaites shēmu?
            2. jautājums. Ja atbilde ir “jā”, kāda ir spēkā esošā robežvērtība? Lūdzu, norādiet to EUR un savas valsts valūtā.
            2.   Īpašs režīms mazajiem uzņēmumiem
            Direktīvas 2006/112/EK XII sadaļas 1. nodaļas 1. iedaļa
            281. pants – Vienkāršotas uzlikšanas un iekasēšanas procedūras
            3. jautājums. Vai jūs mazajiem uzņēmumiem piemērojat vienkāršotas PVN uzlikšanas un iekasēšanas procedūras, piemēram, vienotas likmes sistēmas?
            4.a jautājums. Ja atbilde ir “jā”, kādas vienkāršotas procedūras jūs piemērojat mazajiem uzņēmumiem?
            4.b jautājums. Ar kādiem nosacījumiem vai ierobežojumiem jūs piemērojat šādas vienkāršotas procedūras?
            Direktīvas 2006/112/EK XII sadaļas 1. nodaļas 2. iedaļa
            Direktīvas 2006/112/EK 282.–290. pants – Atbrīvojumi
            5. jautājums. Vai jūs piemērojat īpašo režīmu mazajiem uzņēmumiem, kas paredzēts Direktīvas 2006/112/EK XII sadaļas 1. nodaļas 2. iedaļā?
            6.a jautājums. Ja atbilde ir “jā”, no kura datuma?
            6.b jautājums. Ja atbilde ir “nē”, bet esat to piemērojuši iepriekš, – līdz kuram datumam?
            Direktīvas 2006/112/EK 283. panta 2. punkts – Izslēgšana
            7. jautājums. Kuri darījumi ir izslēgti no atbrīvojuma saskaņā ar īpašo režīmu mazajiem uzņēmumiem, ko piemēro jūsu dalībvalsts?
            Direktīvas 2006/112/EK 284. panta 1. punkts – Robežvērtība
            8. jautājums. Kāds(-i) ir spēkā esošā(-o) gada apgrozījuma robežvērtības(-u) līmenis(-ņi), kas paredzēti, lai varētu izmantot atbrīvojumu (atbrīvojuma robežvērtība(-as)) jūsu dalībvalstī? Lūdzu, norādiet to EUR un savas valsts valūtā.
            9. jautājums. No kura datuma ir spēkā pašreizējais(-ie) atbrīvojuma robežvērtības(-u) līmenis(-ņi)?
            10. jautājums. Ja jūs piemērojat vairāk nekā vienu robežvērtību, norādiet kritērijus, ko izmanto, lai noteiktu attiecīgās preču piegāžu vai pakalpojumu sniegšanas kategorijas, kurām piemēro dažādos robežlielumus, un norādiet datumu, no kura minētie kritēriji ir piemērojami.
            Direktīvas 2006/112/EK 284. panta 3. punkts – Individuālais identifikācijas numurs
            11. jautājums. Vai Direktīvas 2006/112/EK 284. panta 3. punkta b) apakšpunktā minētās identifikācijas nolūkā jūs izmantojat individuālo PVN identifikācijas numuru, kas nodokļa maksātājam jau ir piešķirts saistībā ar minētā maksātāja pienākumiem saskaņā ar iekšējo sistēmu, vai piemērojat PVN numura vai jebkāda cita numura struktūru?
            Direktīvas 2006/112/EK 284.c panta 1. punkts – Valūta
            12. jautājums. Vai Direktīvas 2006/112/EK 284.c panta 1. punkta pirmās daļas b) apakšpunkta nolūkos jūs prasāt, lai vērtības tiktu izteiktas jūsu valsts valūtā?
            Direktīvas 2006/112/EK 284.c panta 2. punkts – Informācijas iesniegšana
            13. jautājums. Vai jūs prasāt, lai nodokļa maksātājs Direktīvas 2006/112/EK 284. panta 3. un 4. punktā un 284.b panta 1. un 3. punktā minēto informāciju iesniegtu elektroniski?
            14. jautājums. Ja atbilde ir “jā”, ar kādiem nosacījumiem?
            Direktīvas 2006/112/EK 284.d panta 3. punkts – Noteikumu neievērošana
            15. jautājums. Ja nodokļa maksātājs neievēro Direktīvas 2006/112/EK 284.b pantā paredzētos noteikumus, vai jūs prasāt, lai šis nodokļa maksātājs izpildītu savus PVN pienākumus attiecībā uz jūsu dalībvalstī veiktiem darījumiem, kas atbrīvoti no nodokļa?
            16. jautājums. Ja atbilde ir “jā”, kādus pienākumus?
            Direktīvas 2006/112/EK 288.a panta 1. punkts – Pārejas periods
            17. jautājums. Vai saskaņā ar Direktīvas 2006/112/EK 288.a panta 1. punkta ceturto daļu jūsu dalībvalstī 284. panta 1. punktā paredzēto atbrīvojumu izbeidz piemērot no brīža, kad ir pārsniegta saskaņā ar minēto punktu noteiktā robežvērtība?
            18. jautājums. Ja tas tā nav un jūs ļaujat nodokļa maksātājam turpināt izmantot Direktīvas 2006/112/EK 284. panta 1. punktā paredzēto atbrīvojumu kalendārajā gadā, kad robežvērtība ir pārsniegta, vai jūs piemērojat ierobežojumu?
            19. jautājums. Ja atbilde ir “jā”, vai jūs piemērojat ierobežojumu 10 % vai 25 % apmērā?
            20. jautājums. Uz cik gadiem nodokļa maksātājs ir izslēgts no īpašā režīma mazajiem uzņēmumiem, ja tas ir pārsniedzis atbrīvojuma robežvērtību?
            Direktīvas 2006/112/EK 290. pants – Izvēles iespēja nodokļa maksātājiem, kuriem ir tiesības uz atbrīvojumu
            21. jautājums. Vai jums ir sīki izstrādāti noteikumi vai nosacījumi Direktīvas 2006/112/EK 290. pantā paredzētās iespējas piemērošanai?
            22. jautājums. Ja atbilde ir “jā”, kādus noteikumus un nosacījumus jūs piemērojat?
            Direktīvas 2006/112/EK XII sadaļas 1. nodaļas 2.a iedaļa
            Direktīvas 2006/112/EK 292.a–292.d pants – No nodokļa atbrīvoto mazo uzņēmumu pienākumu vienkāršošana
            23. jautājums. Vai jūs atbrīvojat no noteiktiem pienākumiem mazos uzņēmumus, kas veic uzņēmējdarbību jūsu dalībvalsts teritorijā un izmanto atbrīvojumu tikai jūsu dalībvalstī?
            24. jautājums. Ja atbilde ir “jā”, no kādiem pienākumiem?
            25. jautājums. Vai jūs saskaņā ar Direktīvas 2006/112/EK 292.d pantu atbrīvojat no nodokļa atbrīvotos mazos uzņēmumus no kāda no Direktīvas 2006/112/EK 217.–271. pantā minētajiem pienākumiem?
            26. jautājums. Ja atbilde ir “jā”, no kādiem pienākumiem?
         
      
      
         
            II PIELIKUMS
            Informācija, kas saskaņā ar Regulas (ES) Nr. 904/2010 37.a panta 1. punktu uzņēmējdarbības veikšanas dalībvalstij jānosūta dalībvalstij(-īm), kas piešķir atbrīvojumu
            
               
                  jānosūta elektroniski 15 darba dienu laikā no dienas, kad informācija kļūst pieejama
               
            
            
                        1.
                     
                     
                        Attiecībā uz iepriekšēju paziņojumu vai iepriekšēja paziņojuma atjauninājumu, kas minēti Direktīvas 2006/112/EK 284. panta 3. vai 4. punktā:
                        
                                    a)
                                 
                                 
                                    Lai informētu attiecīgo dalībvalsti par nodokļa maksātāja nodomu izmantot atbrīvojumu minētajā dalībvalstī:
                                    
                                                
                                                            i)
                                                         
                                                         
                                                            Nodokļa maksātāja individuālais identifikācijas numurs, ko izdevusi uzņēmējdarbības veikšanas dalībvalsts un kas minēts Regulas (ES) Nr. 904/2010 21. panta 2.b punkta a) apakšpunktā, vai, ja tas vēl nav pieejams, jebkāds cits numurs identifikācijas nolūkā
                                                         
                                                      
                                             
                                                 
                                             
                                             
                                                 
                                             
                                          
                              
                                    b)
                                 
                                 
                                    Pēc tam, kad no atbrīvojuma dalībvalsts ir saņemts apstiprinājums, ka nodokļa maksātājiem ir tiesības uz atbrīvojumu, un pēc tam, kad ir informēti nodokļa maksātāji:
                                    
                                                
                                                            i)
                                                         
                                                         
                                                            Nodokļa maksātāja, kas izmanto atbrīvojumu, individuālais identifikācijas numurs, ko izdevusi uzņēmējdarbības veikšanas dalībvalsts un kas minēts Regulas (ES) Nr. 904/2010 21. panta 2.b punkta a) apakšpunktā
                                                         
                                                      
                                             
                                                 
                                             
                                             
                                                 
                                             
                                          
                                                
                                                            ii)
                                                         
                                                         
                                                            Dalībvalstis, kurās nodokļa maksātājs izmanto atbrīvojumu, norādot dienu, kad sākās atbrīvojuma piemērošana katrā attiecīgajā dalībvalstī:
                                                         
                                                      
                                             
                                                 
                                             
                                             
                                                atkārtojams
                                             
                                          
                                                
                                                            ii.1)
                                                         
                                                         
                                                            Dalībvalsts
                                                         
                                                      
                                             
                                                 
                                             
                                             
                                                 
                                             
                                          
                                                
                                                            ii.2)
                                                         
                                                         
                                                            Diena, kad sākās atbrīvojuma piemērošana
                                                         
                                                      
                                             
                                                 
                                             
                                             
                                                 
                                             
                                          
                              
                  
                        2.
                     
                     
                        Attiecībā uz nodokļa maksātājiem, kuru gada apgrozījums Savienībā pārsniedz 100 000 EUR, kā minēts Direktīvas 2006/112/EK 284. panta 2. punkta a) apakšpunktā:
                        
                                    
                                                a)
                                             
                                             
                                                Attiecīgā nodokļa maksātāja individuālais identifikācijas numurs, ko izdevusi uzņēmējdarbības veikšanas dalībvalsts un kas minēts Regulas (ES) Nr. 904/2010 21. panta 2.b punkta a) apakšpunktā
                                             
                                          
                                 
                                     
                                 
                              
                                    
                                                b)
                                             
                                             
                                                Diena, kad nodokļa maksātāja gada apgrozījums Savienībā ir pārsniedzis 100 000  EUR
                                             
                                          
                                 
                                     
                                 
                              
                  
                        3.
                     
                     
                        Attiecībā uz nodokļa maksātājiem, kas nav izpildījuši Direktīvas 2006/112/EK 284.b pantā noteiktos ziņošanas pienākumus:
                        
                                    
                                                a)
                                             
                                             
                                                Attiecīgā nodokļa maksātāja individuālais identifikācijas numurs, ko izdevusi uzņēmējdarbības veikšanas dalībvalsts un kas minēts Regulas (ES) Nr. 904/2010 21. panta 2.b punkta a) apakšpunktā
                                             
                                          
                                 
                                     
                                 
                              
                                    
                                                b)
                                             
                                             
                                                Ziņošanas pienākumu neizpildes fakts
                                             
                                          
                                 
                                     
                                 
                              
                  
      
      
         
            III PIELIKUMS
            Informācija, kas saskaņā ar Regulas (ES) Nr. 904/2010 37.b panta 2. un 3. punktu dalībvalstij(-īm), kas piešķir atbrīvojumu, jānosūta uzņēmējdarbības veikšanas dalībvalstij
            
               
                  jānosūta elektroniski 15 darba dienu laikā no II pielikuma 1. punkta a) apakšpunktā minētās informācijas saņemšanas
               
            
            
                        1.
                     
                     
                        Attiecībā uz iepriekšēju paziņojumu vai iepriekšēja paziņojuma atjauninājumu, kas minēti Direktīvas 2006/112/EK 284. panta 3. vai 4. punktā, lai informētu uzņēmējdarbības veikšanas dalībvalsti par nodokļa maksātāja tiesībām uz atbrīvojumu minētajā dalībvalstī:
                        
                                    
                                                a)
                                             
                                             
                                                Nodokļa maksātāja individuālais identifikācijas numurs, ko izdevusi uzņēmējdarbības veikšanas dalībvalsts un kas minēts Regulas (ES) Nr. 904/2010 21. panta 2.b punkta a) apakšpunktā, vai, ja tas vēl nav pieejams, jebkāds cits numurs, kas minētā nodokļa maksātāja identifikācijas nolūkā saņemts no uzņēmējdarbības veikšanas dalībvalsts
                                             
                                          
                                 
                                     
                                 
                              
                                    
                                                b)
                                             
                                             
                                                Informācija par to, vai kārtējā kalendārajā gadā ir pārsniegta Direktīvas 2006/112/EK 284. panta 2. punkta b) apakšpunktā minētā gada apgrozījuma robežvērtība
                                             
                                          
                                 
                                     
                                 
                              
                                    
                                                c)
                                             
                                             
                                                Informācija par to, vai ir izpildīti Direktīvas 2006/112/EK 288.a panta 1. punktā minētie nosacījumi
                                             
                                          
                                 
                                     
                                 
                              
                                    
                                                d)
                                             
                                             
                                                Lūgums sniegt papildu precizējumus, kas vajadzīgi, ņemot vērā informāciju, kura jāsniedz saskaņā ar b) un c) apakšpunktu
                                             
                                          
                                 
                                    fakultatīva informācija
                                 
                              
                  
               
                  nekavējoties jānosūta elektroniski
               
            
            
                        2.
                     
                     
                        Attiecībā uz nodokļa maksātājiem, kam vairs nav tiesību uz atbrīvojumu:
                        
                                    
                                                a)
                                             
                                             
                                                Nodokļa maksātāja individuālais identifikācijas numurs, ko izdevusi uzņēmējdarbības veikšanas dalībvalsts un kas minēts Regulas (ES) Nr. 904/2010 21. panta 2.b punkta a) apakšpunktā
                                             
                                          
                                 
                                     
                                 
                              
                                    
                                                b)
                                             
                                             
                                                Diena, no kuras nodokļa maksātājam vairs nav tiesību uz atbrīvojumu saskaņā ar Direktīvas 2006/112/EK 288.a panta 1. punktu
                                             
                                          
                                 
                                     
                                 
                              
                  
                        3.
                     
                     
                        Attiecībā uz Direktīvas 2006/112/EK 284.e panta b) punktā minēto īpašā režīma mazajiem uzņēmumiem piemērošanas izbeigšanu dalībvalstī, kas piešķir atbrīvojumu:
                        
                                    
                                                a)
                                             
                                             
                                                Diena, no kuras minētajā dalībvalstī izbeidz piemērot īpašo režīmu mazajiem uzņēmumiem